<prompt> Generate an article for the following headline: Liverpool 2-0 Leicester: Je Reds bado wanaweza kuwafikia mabingwa wa ligi Man City?  <response>: Kwa muda kinyanganyiro cha kuwania taji la Ligi Kuu ya Uingereza kimeonekana kutokamilika, huku Manchester City wakiwa na uhakika wa kutwaa kombe hilo kwa mara ya nne katika kampeni tano. Kikosi cha Pep Guardiola kilisonga mbele kwa pointi 12 kileleni mwa jedwali Jumatano kwa ushindi wa 2-0 dhidi ya Brentford, lakini maadui wa zamani wa ubingwa Liverpool walijibu Alhamisi kwa kushinda 2-0 dhidi ya Leicester na kupunguza idadi ya pointi hadi tisa - huku wakiwa wamesalia na mchuano. Kuna hali ya kutotabirika kuhusu msimu huu ulioathiriwa na Covid-19 na vijana wa Jurgen Klopp wana fursa ya kupunguza zaidi pengo hilo ikiwa watashinda mchezo huo, dhidi ya Leeds, tarehe 23 Februari. Tuchukulie kuwa timu zote mbili zitashinda mechi zao mbili za ligi kati ya sasa na baadaye, uongozi wa City mara moja utapungua hadi pointi sita pekee. Timu hizo mbili zinakutana kwenye Uwanja wa Etihad mwezi Aprili, na kuwapa The Reds nafasi ya kupungua pointi wanazo ongoza nazo hata zaidi. Hilo ndilo lilifanya mahojiano na uchanganuzi wa baada ya mechi huko Anfield siku ya Alhamisi ulihusisha sana mazungumzo mengi kuhusu kama changamoto ya taji kwa Liverpool bado inaweza kuwa ipo. Sina uhakika tuko katika nafasi ya kuwafanya wawe na kiwewe, alisema bosi wa Reds Jurgen Klopp. Hatuna nafasi ya kuwafikia lakini hiyo haimaanishi kwamba hatutajaribu kucheza mchezo bora zaidi katika msimu kwa ajili yetu. Lazima tushinde mechi zetu na klabu hii ya soka ni kubwa. Kuna mchezo, tunavaa shati na lazima tushinde. Sio kwamba kila wakati mambo yatakwenda vile munavyotaka. Ilikuwa muhimu sana kwetu kushinda usiku wa leo. Sio kuhusu sisi kufikia City - kuna timu nyingi nyuma yetu ambazo zinataka kukaribiana nasi zaidi. Hiyo ni kazi muhimu pia. Wakati Klopp akipuuza nafasi alizonazo, kiungo wa kati wa Uhispania Thiago Alcantara alichukua mtazamo tofauti. Bado tupo, alisema. Tumecheza mchezo mmoja pungufu na lazima tukabiliane nao hapo, kwa hivyo bado ni Ligi ya Premia iko wazi. Liverpool na City zimechuana kuwania taji kwa misimu mitano iliyopita, na zinaweka kiwango mfano kwa mara nyingine tena katika ligi kuu ya soka ya Uingereza pande zote zikiwa zimecharazwa mara mbili pekee kwenye ligi hadi sasa. Reds ndio wafungaji bora wakiwa na mabao 60 katika michezo 23, huku City waliofunga mabao 57 wakiwa nafasi ya pili kwa ubora. Vijana wa Guardiola, hata hivyo, wamepata mabao machache zaidi katika ligi na yakiwa ni 14 pekee kutoka kwa mechi 24 walizocheza. Liverpool watahitaji kuendeleza kiwango chao kizuri ikiwa wanataka kurekebisha pengo lililopo - wameshindwa mara moja katika mechi 19 zilizopita katika michuano yote waliocheza. Na wana sababu nyingi za kuwa na matumaini baada ya ushindi wa Alhamisi. Mshambulizi Luis Diaz alicheza mechi ya kwanza ya kuvutia, Mohamed Salah akarejea kama mchezaji wa akiba baada ya majukumu ya Kombe la Mataifa ya Afrika na Sadio Mane bado hajarejea kwenye timu baada ya kushinda Afcon akiwa na Senegal. Lakini Reds wanajua hata kushinda mechi zao zote zilizosalia kunaweza kusitoshe kutokanana na kiwango kizuri cha mchezo wa City - mabingwa hao wameshinda 14 kati ya mechi 15 zilizopita za ligi, wakitoka sare moja nyingine. Na Liverpool watakumbuka vyema msimu wa 2018-19, walipomaliza msimu kwa nguvu lakini City wakashinda mechi zao 14 za mwisho na kuwafanya Liverpool kuchungulia ubingwa kwa kuwashinda kwa pointi moja tu. Njia pekee tunaweza kujibu maswali ni kwa kupata matokeo, beki wa Reds Andrew Robertson aliambia BT Sport. Pengo bado ni kubwa sana - inatubidi tu kuendelea kuwawekea shinikizo. Itakuwa ni mchezo wa kusisimua kwa matumaini kwamba bado tunapambana katika michezo manne. Je, Liverpool wanaweza kuwashinda City? Mashabiki tayari wanasubiri Aprili 9 wakati timu hizo mbili zitakapokutana kwenye Ligi Kuu kwenye Uwanja wa Etihad. Mchezo huo unaweza kuwa muhimu katika kuamua hatima ya kombe la msimu huu, na simulizi iliyotolewa na Klopp na Robertson kwamba ubingwa tayari umekamilika na haukubaliwi na wote. Mshambulizi wa zamani wa Premier League Clinton Morrison alisema kwenye BBC Radio 5 Live: Ligi haijakamilika na mimi bado sijaondoa uwezekano wa Liverpool kushinda. Nilisema wakati Manchester City ilipotoka sare dhidi ya Southampton, Liverpool bado wamo ndani. Bado wanapaswa kwenda City - hawatakaa tu buree, watasababisha matatizo na kama watashinda baada ya mchuano walio nao, basi hizo ni pointi tatu. Chelsea wametoka lakini nadhani ni kinyanganyiro cha wawili. Bado kuna mechi nyingi zinazosalia. Shaka pekee lililopo ni kama wanaweza kwenda na kuifunga Man City. Hata hivyo, kipa wa zamani wa Premier League Rob Green alihoji ni mara ngapi City inaweza kuteleza. Aliongeza: Unaweza kuona Manchester City ikipoteza pointi nyingi kiasi hicho? Ni vigumu kuona ni wapi lakini kama kuna mtu atakayeishinda na kushinda hii itakuwa ni Liverpool. Walionekana kuvutia sana Alhamisi usiku na unafikiria watakapopata fursa zote hizo watashindwa. 